
(jrranulatio  renum,  quam  anno  1827  primo  a Richard  Bright  (1),  me- 
dico Anglico,  descriptam,  quamquam  jam  antea  observatam  invenimus,  con- 
juncta cum  urina  albuminosa,  — causa  multarum,  immo,  ut  ita  dicam,  omnium, 
paucis  exceptis,  affectionum  hydropicarum,  quarum  decursus  est  chronicus,  — 
annis  proximis  saepissime  desumta  est,  in  qua  explicanda  virorum  doctissi- 
morum studium  versaretur.  Bright  ipse  observationes  clarissimas  perse- 
quens, iterum  magnum  casuum  numerum,  quos  novos  animadverterat,  in 
lucem  protulit  (2),  quibus  partim  morbi  assiduitas,  partim  gravitas  atque 
periculum  elucebant. 

Christison  praecipue  praeter  Bright  hoc  de  morbo  egregie 
meruit,  qui  in  disquisitionibus  (3)  gravissimam  docuit  rem  in  facto  positam, 
ureae  quantitatem  in  sanguine  augeri,  dum  in  urina  diminuatur. 

Nec  minus  commentationes  Gr e gorii  (4)  et  Bostockii(5)  laude 
dignae  sunt,  quae  partim  morbi  historiis  rem  firmarunt,  partim  analyses 
urinae  repetierunt. 

(1)  Reports  of  medicat  cases  selecled  with  a view  ot  illustrating  the  symptoms 
and  cure  of  Diseases  by  a reference  to  morbid  anatomy  by  Ricbard  Bright,  one  of 
the  Physicians  to  Guys  hospital  vol.  I.  London  1827. 

(2)  Reports  etc.  Vol.  2.  London  1831. 

(3)  Dr.  Christison:  on  Dropsy  from  diseascd  Kidney.  Edinburgh  medicat 
Journat  vol.  32.  pag.  271. 

(4)  Edinburgh  medicat  Journal  vot.  36.  37. 

(5)  Obscrvations  on  the  Chemical  propertis  of  the  urine,  vid.  Bright  pag.  75. 

Eodem  tempore  etiam  Osborne(l)  in  opusculis  variis,  observa- 
tionibus multis  spectantibus  ad  morbum  exceptis,  brevi  synopsi  exposuit 
symptomata  morbi  sic  dicti  Brightii. 

Anno  superiore  Christi son  (2),  jam  antea  laudatus,  et  patholo- 
giarn  et  therapiam  morbi  in  opere  majore  exposuit,  quod  eheu,  tantummodo 
ex  titulo  cognovi. 

Nec  raro  morbus  a medicis  Gallicis  observabatur  per  ultimum  de- 
cennium. Andral  in  libro  de  anatomia  pathologica,  in  quo  hypertrophiis 
eum  adnumerat,  primus  mentionem  ejus  fecit  Vario  modo  Desir  (3),  Sa- 
batier(4)  et  Tissot (5)  dissertationibus,  quae  praesertim  conjecturis  de 
causa  et  origine  morbi  propositis  excellunt,  rem  tractarunt.  Desir  prae- 
cipue in  causas  inquisivit  primarias.  Tissot  historias  decursus  morbi 
rapidioris  apposuit,  et  Sabati  er  alios  enumeravit  morbos,  in  quorum  de- 
cursu urina  reperitur  albuminosa. 

Rayer  (6)  in  opere  suo  splendidissimo  de  morbis  renum  fusius 
uberiusque  de  granulatione  etiam  disserit.  Sex  classes  varias  morbi 
Brightii,  quem  Nephritidis  albuminosae  inflammationis  habet  speciem, 
describit.  Sed  divisio  nullis  aliis  fundamentis,  quam  magnitudine,  pondere, 
sanguinis  abundantia  vel  penuria  atque  superficie  externa  et  interna  magis 
minusve  maculata,  nititur.  Post  Rayerum,  Martin  Solon  (7)  in  libro 

(1)  On  Dropsies  connected  with  supprcsscd  Perspiration  and  coagulable  Lymph. 
By  Jonathan  Osbornc.  London  1835.  On  the  nature  and  trcatment  of  Dropsies. 
By  Osborne.  Second  edition.  London  1837. 

(2)  On  granular  Degeneration  of  the  Kidnics  and  its  connexiou  with  dropsy, 
inflaimnation  and  other  diseases.  By  Christison.  Edinburgh  1838. 

(3)  De  la  presence  de  1’albumirie  dans  furine  consideree  comme  phenomcne 
et  comme  signe  dans  les  maladies.  Par  Desir.  Paris  1835. 

(4)  Sabatier:v  Considerations  et  obscrvations  sur  l’hydropisie  symptomatique 
d’une  lesion  speciale  des  reins. 

(5)  De  1’hydropisie,  causee  jJar  1’affeeiat.  granuleuse  des  reins.  Par  Tissot.  1833. 

(6)  Traite  des  maladies  des  reins.  Livraison  1.  Paris  1837. 

(7)  Solon,  de  1’Albuminurie  ou  hydropisie  causee  par  des  affcctions  des 

reins.  Paris  1838.  , 

de  albuminuria  quinque  discernit  varietates,  quae  ceterum  a Rayeri  classibus 
haud  valde  discrepant. 

§.  8. 

Nec  laborum,  nec  divisionis  virorum  nunc  laudatorum  memores, 
quia  nimis  deflectebant  a scopo  praefixo,  ut  accuratam  permutationis  renum 
externae  imaginem  lectori  fingamus,  tres  varietates,  a Brightio  constitu- 
tas , verbis  auctoris  in  linguam  latinam  versis  enarrare , satis  habuimus. 
Dicit  in  libro  suo  (1): 

Mutationes  organicae  tres  varietates,  nisi  tres  plane  separatas  stru- 
cturae desorganisatae  formas,  proponendi  facultatem  nobis  largiuntur,  quae 
omnes  vero  excellunt  urina  albuminosa. 

Prima  varietas  statum  sistit  degenerationis,  qui  primo  obtuitu  singu- 
lari renis  infirmitate  provocatus  existimari  potest.  Ren  in  hoc  casu  solitam 
perdidit  firmitatem;  in  superficie  externa  ffavo-maculatus  apparet,  qui  color 
flavus,  incisura  per  totum  organum  facta,  raro  tantummodo  canescens,  om- 
nem pervadit  substantiam  corticalem  (1).  Et  pars  medullaris  multo  minus 
coloris  est  tam  fusci,  quam  statu  sano.  Renis  magnitudo  nec  valde  a 
normali  discrepat,  nec  alium  statum  morbosum  offert.  Quae  degeneratio, 
si  ad  summum  gradum  est  provecta,  terminari  videtur  producta  nova  stru- 
cturae mutatione.  Duriores  enim  partes  fiunt,  in  quibus  tali  modo  circuitus 
sanguinis  impeditur;  superficies  ostendit  habitum  tuberculosum,  quorum 
acervi  prominentes  reliquo  rene  sunt  pallidiores  (3).  Injectioni  artificiali  per 
arterias  factae  nullus  est  locus. 

Secunda  desorganisationis  renum  varietas  ea  est,  qua  tota  substan- 
tia corticalis  grauulata  apparet,  tauquam  in  interstitiis  deposita  sit  materies 
degenerata,  opaca,  albida.  Tunica  albuginea  detracta,  externa  renis  su- 

(1)  1.  c.  pag.  67  — 69. 

(2)  Vid.  Tab.  II.  fig.  4.  1.  c. 

(3)  Vid.  Tab.  II.  fig.  1—3.  1.  c. 

perficies  primo  tempore  nil  ostendit,  nisi  speciei  normalis  leviter  variegatae 
incrementum:  certis  sub  conditionibus  velut  subtilioribus  arenae  globulis 
variegata  apparet,  qui  passim  numerosiores  passim  rariores  sunt  (1). 

Incisura  longitudinali  facta,  internam  substantiae  corticalis  partem 
eodem  modo  mutatam  invenimus.  Ren  mollior  est,  quam  statu  sano. 
Quodsi  desorganisatio  morbo  durante  ad  majorem  est  provecta  gradum, 
materies  deposita  augetur,  maculas  ostendens  paene  innumeras  formae  in- 
certae, per  superficiem  sparsas  (2).  Quas  maculas,  si  hoc  tempore  ren 
perscinditur,  magis  minusve  regulariter  depositas  per  totam  partem  corti- 
calem observare  licet.  Degeneratio  jam  extra  dubium  posita  est,  cum 
oculis  nudis,  nec  ulla  praeparatione  adhibita,  facile  detegi  possit.  In  aliis 
casibus,  quibus  non  ad  summum  morbus  est  evectus  gradum,  degeneratio 
fit  distinctior,  si  renes  per  breve  tempus  pura  macerantur  aqua  fontana  (3). 
Morbo  per  longioris  temporis  spatium  protracto,  textura  granulata  et  in 
superficie  externa  animadverti  potest  multis  parvis  et  inaequalibus  emi- 
nentiis, ita  ut  morbi  stadium,  tunica  adiposa  nondum  amota,  statim  oculo 
percipiatur.  Ren  plerumque  normam  magnitudine  superat,  quae  aliis  in 
casibus  mirifice  increscit,  in  aliis  vero  amplitudini  normali  non  valde  prae- 
stat. Interdum  renes  ostenderunt  degenerationem  illam  tuberculosam,  quam 
in  prima  adnotavimus  varietate.  Certum  est,  hanc  conditionem  renum, 
semper  quidem  conjunctam  cum  urina  albuminosa,  sine  ulla  affectione  hy- 
dropica adesse  posse. 

Tertia  habenda  est  varietas,  qua  reu  inaequalem  ostendit  superficiem 
et  scabram,  quae  tactui  eminentiis  numerosis  insignis  videtur.  Acus  vul- 
garis capitulo  majores  non  sunt,  colore  flavo,  rubro,  vel  purpureo.  Forma 
renis  totius  paene  lobularis  est;  ipse  habet  duritiem  fere  cartilagineam. 


(1)  Vid.  Tab.  Y.  fig.  3.  i.  c. 

(2)  Vid.  Eab.  III.  fig.  3.  1.  c. 

(3)  Tab.  IV.  fig.  3.  1.  c. 

Incisura  facta  et  textus  internus  cultro  resistens  ac  duritie  cartilaginis  baud 
dissimili  invenitur. 

Substantia  tubularis  renis  superficiei  propior,  immo  contractura 
omnium  totius  organi  partium,  apparet,  minore  secundae  varietatis  in  inter- 
stitia depositione  (1). 

Urina  continuo  coagulat  aestu,  nec  raro  format  sedimentum  crassum 
et  spissum.  In  uno  casu,  in  quo  tertiae  varietatis  degeneratio  similis  ob- 
servabatur, conjuncta  quidem  cum  desorganisatione  hepatis  atque  diffusa 
bronchiorum  affectione,  calore  adhibito  urina  nihil  nisi  crassum,  furfuris  si- 

fi 

mile  et  coloris  fusci  sedimentum  ostendit. 

Quum,  his  verbis  Bright  huic  expositioni  finem  imponit,  ipse  de 
divisionis  veritate  nullo  modo  persuasum  mihi  habeam,  hanc  fecerim  con- 
jecturam: Ut  prima  degenerationis  forma  nunquam  primum  morbi  stadium 
excedat,  facile  fieri  potest,  veluti  secunda  et  tertia  species  nihil  nisi  va- 
rietates, seu  stadia  progressa  unius  ejusdemque  morbi  sunt  habendae. 

- Qua  autoris  gravissimi  descriptione  veram  et  certam  degenerationis 
imaginem  nos  protulisse,  credimus,  cui  tantummodo  librorum  nomina  addere 
volumus,  in  quibus  autores  renes  degeneratos  depingi  curarunt: 

Bright,  1.  c.  Tab.  1 — 5. 

Osborne,  on  the  nature  of  dropsies  (ante  titulum). 

It  a y er,  1.  c.  Planches  (Livraison  1.) 

J.  Hope,  Principies  of  morbid  anatomy.  Fig.  219  — 222. 

Jure  alias  a Rayer  et  Solon  formatas  negligere  nobis  videmur 
classes,  quippe  quae  vix  debitam  epicrisin  ferant.  Quis  enim  est,  qui  neget 
aetatem,  individuam  naturam,  sexum,  complicationem,  morbi  tempus,  ipsas- 
que  affectiones  organi  pristinas  producere  mutationes  renum,  morbo  chronico 
cansumtorum  ? Quare  non  habuimus  auctoritatem,  omnem  statum,  qui  a sano 


(1)  Vid.  Tab.  III,  fig.  1.  2. 

paululum  recedit,  symptomatibus  objectivis  praeterea  congruentibus,  diversis 
sejungendi  classibus. 

Eodem  jure  tubercula  miliaria  inflammata,  suppurantia,  pro  diversis 
habenda  essent  morborum  classibus,  quae,  quod  nemo  negat,  unius  ejus- 
demque  phthiseos  diversa  tantummodo  sunt  stadia. 

§.  3. 

Quo  saepius  renum  degenerationes  oculis  nudis  obviae  disquisitionum, 
conjecturarum,  divisionumque  erant  causa,  eo  rarius  veram  desorganisationis 
naturam  invenimus  observatam.  Quisque  paene  autor  conjecturam  de  morbi 
conditione  ex  symptomatibus  secundariis  demonstrare  studuit.  Sed  nos 
errore  non  irretitos  credidimus,  si  maxime  necessarium  habuimus,  ut  ad 
naturam  et  modum  degenerationis  indagandum  disquisitionibus  microscopicis 
et  chemicis  partim  renum,  partim  urinae  et  sanguinis,  morbi  decursum  et 
exitum  persequeremur.  Tali  modo  naturam  morbi  cognosci  et  therapiam 
aptam  erui,  mihi  persuasum  habeo. 

8.  4. 

• - 

Gluge  primus  fuit,  qui  renes  degeneratos  perscrutationi  microsco- 
picae  subjecit;  quae  invenit  variis  scriptis  (1)  atque  libris  (2)  communicavit. 
Haec  est  observationum  summa: 

Gutta  fluidi  substantia  corticali  expressi,  magnam  albuminis  copiam 
continuit,  nonnullosque  puris  globulos  ac  multos  illos  globulos  compositos, 
quos  Gluge  vocat  inflammatorios  compositos,  et  quos  globuliformes,  haud 
pellucidos,  mororum  speciem  prae  se  ferentes,  diametrum  habentes  Tr- — 
millm.  descripsit.  Saepissime  oculis  nudis  (?)  compositos  ex  globulis  mi- 


ti) Vid.  Caspcrs  Wochenschrift  fur  die  gesammte  Heilkunde.  Jalirgang  1S37. 
No.  38.  39.  49.  Jalirgang  1839.  No.  5. 

(2)  Anatomisch-mikroskopische  Untersuchungen  zur  allgemeincn  u.  speziellen 
Pathologie,  von  Gluge.  1838.  pag.  40 — 53. 

noribus  cognosci,  ac  jam  satis  fortiter  pressos  segregari  asseruit.  Ex 
substantia  medullari  prope  papillas  expressus  liquor  tales  globulos,  minori 
quidem  copia  itidem  dimisit.  Tenuissima  lamina  excisa,  hos  globulos  ma- 
jori copia  inter  singulos  tubulorum  uriniferorum  fasciculos  ostendit.  Tubulis 
uriniferis  et  decursu  et  structura  nullo  modo,  mutatis,  degenerationem  renum 
ab  aliena  materie  interposita  ortam  esse,  patebat,  quae  ducentfes  quin- 
quagies amplificata  globulos  exhibebat  inflammatorios. 

Disquisitione. postea  facta  Gluge  haec  addit: 

Degenerationem  a Brightio  descriptam,  cum  initium  ceperit  in 
glomerulis  Malpighianis  sensim  in  vasa  sanguifera  transire.  In  glome- 
rulis Malpighianis  corpuscula  globosa,  opaca,  quae  vasorum  lumen, 
si  spatia  pauca  pellucida  excipias,  compleant,  semper  conspici.  Magis 
amplificatos  hos  globulos  apparere  globulos  compositos  inflammatorios. 

Porro  dicit : Vasa  substantiae  medullaris , ut  statu  normali 

sanguine  completa  observabantur.  Morbo  vero  gradum  altiorem  adepto, 
corpuscula  glomerulorum  Malpighiauorum  globulorum  tantum  acervos,  vasis 
confertim  inclusos,  qui  tunc  complerunt  omnia  substantiae  corticalis  vasa, 
conformarunt.  Globuli  sanguinis  raro  tantum  intra  substantiae  medullaris  „ 
vasa  mutati,  atque  in  paucis  vasis  tale  circulationis  impedimentum,  conspe- 
cta sunt.  Solent  enim  sanguine  abundare  vasa,  vel  forsitan  dilatata,  vel 
amplificata.  Haec  dispositio  morbosa,  initium  capiens  ex  glomerulis  Mal- 
pighianis, inde  magis  magisque  extenditur  per  substantias.  Tubuli  uriniferi 
ipsi  nullam  et  formae  et  structurae  mutationem  exhibuerunt;  ac  perscruta- 
tiones diligentissimae  Glugio  persuasere,  renum  degenerationem  tantum- 
modo vasa  corripuisse.  Haec  opinio  priorem  ejusdem  auctoris  errorem, 
quo  inter  tubulos  uriniferos  materiem  quandam,  itaque  inter  telam  cellulosam 
jungentem,  neque  in  vasis  positam  esse  contendebat,  refellit. 

§.  5. 

Quibus  cum  disquisitionibus  haud  plane  congruunt,  quae  Henle  et 
Val  en  tinus  hoc  de  morbo' observarunt. 

Henle  (1)  in  disquisitionibus  suis  in  telis  granulationis,  quas  vo- 
cat, cellulas  magnas,  granulosas,  ovales,  diametro  0,011  lineae  et  saepius 
in  fda  tubulosa,  cuspidata  diductas  describit.  Acidum  aceticum  solvit  cel- 
lularum tegumentum,  dum  contentum  granulosum  haud  solutum  dispergebatur, 
ac  nucleus  cellulae  itidem  haud  solutus  remanebat.  Globulos  igitur  inflam- 
matorios compositos,  quos  Gluge  observabat,  has  cellulas  habet;  ut  pin- 
guedo et  pigmentum  statu  normali  cellulis  nucleatis  primariis  continentur, 
ita  substantia  quoque  pathologica  primum  in  cellulis  primariis  deposita  esse 
videtur.  Cellulae  primariae  completae,  quae  tubercula  formant  atque  in 
sputis  hominum  phthisicorum  reperiuntur,  acido  acetico  ita  solvuntur,  ut 
nuclei  effundantur.  Eodem  modo  globuli,  qui  exsudatorii  dicuntur,  in  reni- 
bus morbo  Brightii  affectis  reperti  reagunt.  Certis  temporibus  in  tuber- 
culis, ut  in  tumoribus  fere  omnibus,  inflammatione  exorta  globuli  puris 
confertis  agminibus  formantur,  quae  agmina  mox  confluunt.  Granulatio 
igitur  haec  renum  propria  eodem  jure  materia  tuberculosa  infiltrata  haberi 
poterit. 

6. 

Multo  magis  differt,  quod  V ale n tinus  (2)  perscrutationibus  detexit. 
Pueri  morbo  Brightii  mortui  sectione  facta,  renes  inicroscopio  examinati 
haec  ostendebant: 

Dum  tubuli  uriniferi  recti  substantiae  medullaris  aut  vidui  aut  pauca 
liquida  materia  erant  completi,  canaliculi  contorti  substantiae  corticalis  fere 
omnes  materiam  ex  flavido  griseam  continentes,  quodammodo  liquore  impleti 
apparuere.  Diametros  canaliculorum  substantiae  corticalis  media  erat 
0,00550'',  substantiae  medullaris  0,0054".  Quod  ad  parietes  tubulorum 
uriniferorum , sicut  quod  ad  materiem,  iis  interpositam  nil  abnorme  conspi- 

(1)  Ueber  Scbleim-  und  Eiterbildung  und  ihr  Verhaltniss  zu  der  Oberhaut  von 
Dr.  Henle.  Vrd.  Hufelands  Journal  Bd.  LXXXVJ.  St.  5.  S.  58.  60. 

(2)  Vid.  Repertorium  fiir  Anatomie  und  Physiologie  Bd.  2.  S.  290  — 291. 

ciebatur.  Materies  vero,  quae  canaliculos  uriuiferos  contortos  complebat, 
fragmenta  majora  et  minora,  irregularia,  granulata,  parva  corpuscula  mole- 
cularia atque  globulos  rotundos  flavidos  continebat.  Etiam  in  eo , quod  in 
tubulis  rectis  observabatur,  eadem  elementa,  sed  multo  rariora,  reperieban- 
tur.  Quae  renum  observatio,  pergit  autor,  doceret,  renes  urinae  abnormis 
receptaculum  tantum  praebere,  itaque  oculo  perscrutanti  pathologice  mutatos 
videri.  Secretionis  autem  morbosae  rationem  in  sanguine  esse  quaerendam, 
quemadmodum  etiam  uream  renibus  deficientibus  secerni,  cognitum  sit. 
Dolendum  est,  ili.  autorem  urinam,  ut  fragmenta  granulosa  et  corpora  mo- 
lecularia demonstraret,  antea  disquisitionibus  microscopicis  non  subjecisse. 

Observationibus  anno  superiore  factis  (1)  ill.  autor,  corpora  sedi- 
mentum esse  albuminosum,  dicit.  Num  globuli  exsudatorii  inter  canaliculos 
uriniferos  positi  essent,  pergit,  haud  facile  diremtu.  Desorganisationem 
tubulorum  uriniferorum  nunquam  observavit. 

§•  7. 

Priusquam,  quae  ipse  inveni  repetitis  renum  degeneratorum  disqui- 
sitionibus, apponere  audeam,  brevem  synopsin  structurae  microscopicae, 
qualis  in  renibus  sanis  a viris  Cei.  et  111.  Huschke(2),  J.  Mueller(3) 
et  Krause(4)  observata  est,  praemittere,  haud  valde  a consilio  proposito 
abhorrere  credo.  Renes  sani  et  hominis  et  variorum  animalium  per  longum 
tempus  strenue  a me  ipso  sunt  explorati,  nihilominus  nihil  inveni  novi,  quo 
disquisitiones  virorum  ill.  locupletarem. 

Tunica  albuginea  detracta,  textus  vasorum  uriniferorum  et  sangui- 
ferorum  oculis  obvius  est.  Priora,  exordiis  coecis,  neutiquam  vero  turgidis 
incipientia  curvis  diversissimis  sese  torquent  et  saepius  inter  se  conjuncta 


(1)  Vi<l.  Valentin,  Repertorium  B.  3.  V.  185. 

(2)  Vid.  Huschke,  uber  den  Bau  der  Nieren.  Isis  1828.  Hft.  5 — 6. 

(3)  J.  Mucii  er,  de  glandularum  secernentium  structura  p.  1830. 

(4)  Muellers  Archiv  fur  Anatomie.  Jahrgang  1837.  Hft.  1.  S.  18 — 19 

2 


14 


usque  ad  hilum  renalem  decurrunt.  Inde  reversa  aggregantur,  ut  cursu  et 
fasciculis  rectis  forment  pyramides  Malpighii.  Exeunt  in  renum  papillas. 
Textus  ex  tunica  duplicata  constare  videtur,  contigit  quidem,  renum  mace- 
ratorum lamina  tenuissima  sub  microscopio  observata,  ut  pressione  partes 
tubulorum  solverem,  sine  ulla  structurae  mutatione.  Intus  epithelio  illo, 
quod  Boehin  optime  descripsit,  vestiuntur.  Diametros  tubulorum  urinife- 
rorum  non  semper  est  eadem,  media  est  habenda.  Crassities  versus 
papillas  augetur,  in  quibus  haud  raro  diametrum  2V"  vidi,  dum  in  substan- 
tia corticali  valde  diminuta  erat. 

Vasa  sanguifera  substantiae  medullaris  non  tam  numerosa  et  con- 
torta inveniuntur,  quam  substantiae  * corticalis , in  qua  glomerulos  sic  dictos 
Malpighianos , a Rayero  glandulas  vocatos,  formant.  * Injectione  instituta 
culeos  parvos,  multis  ductibus  efferentibus  instructos,  aequant.  Raro  tantum 
et  multis  experimentis  frustra  adhibitis  mihi  contigit,  ut  arterias  singulas, 
quibus  culei  sunt  compositi,  viderem.  Diametros  vasorum  sanguiferorum 
ab  illa  uriniferorum  superatur;  media  est  Tfo'",  glomerulorum  multo  major. 
Vasa  sanguifera  et  urinifera  per  telam  cellulosam  tenuem  sunt  conjuncta. 

§.  8. 

Externus  renum  degeneratorum,  quos  disquisitioni  microseopicae  sub- 
jeci, habitus  erat  hic: 

1.  Ren  Funkii,  juvenis,  qui  vivus  urinam  minxerat  albuminosam 
et  hydrope  universali  mortuus  erat.  Renis  longitudo  quatuor  pollices  et 
decem  lineas,  latitudo  duos  pollices  et  octo  lineas  habet.  Superficies  externa 
eam  degenerationem  Brightii  ostendit,  qua  substantiae  corticalis  color  fu- 
scus ubique  maculis  albido-flavis  conjunctis  et  rete  quasi  formantibus,  mar- 
moratus est.  Ramuli  arteriarum  superficialium  tenuissimi  partem  degenera- 
tionis obtegunt.  Ea  renis  pars,  quae  ad  diaphragma  spectat,  colerem  ha- 
bet fusco-coerulescentem,  ob  quem  albida  degeneratio  eo  clarius  observatur. 

Rene  dissecto,  eandem  superficiei  vidimus  degenerationem  flave- 

scentem,  per  Omnem-  substantiam  corticalem  penetrantem.  Nec  bases  ipsae 
pyramidum  Malpighianarum  destructionis  sunt  expertes,  quae  in  una  earum 
jam  usqiie  ad  papillam  est  progressa.  — Substantia  renis  haud  mollior  erat, 
quam  statu  sano,  sanguis  vero  defuit. 

2.  Ren  alter  senis  erat,  qui  per  longum  tempus  affectionibus  hy- 
dropicis saepius  repetitis  laboraverat,  quibus  denique  succubuerat.  In  lon- 
gitudinem quinque  pollices,  in  latitudinem  duos  pollices  et  decem  lineas 
habet.  Tela  cellulosa  ablata,  facies  externa  granulationibus  illis,  quas 
Bright  in  secunda  pingit  varietate,  conspersa  est,  quae  saepius  conglome- 
ratae totum  renem  cingulorum  instar  circumdederunt. 

Postquam  ren  sectione  longitudinali  erat  divisus,  degenerationem  vidi 
ad  summum  certissime  gradum  evectam.  Omnis  pars  corticalis  granulatio- 
nibus, seu  potius  maculis  parvis,  luteis,  arenae  globulis  haud  majoribus,  ob- 
tecta et  corrupta  erat;  passim  tantummodo  locus  servatus  erat  integer.  Nec 
substantia  medullaris  integritate  gaudebat.  In  media  renis  parte  ne  una 
quidem  restabat  pyramis  Malpigbiana;  granulationibus  plane  degeneraverant. 
Et  in  utroque  fine  conditio  non  multo  melior  apparebat.  Aderant  quidem 
pyramides,  sed  in  basi  maximam  partem  desorganisatione  correptae,  quae 
in  una  earum  usque  ad  papillam  pergebat,  dum  ambo  latera  tubulis  urini- 
feris  sanis  erant  circumdata.  Ren  totus  mollior  erat  et  sanguine  haud 
abundabat. 

§.  9- 

Ope  microscopii  haec  quod  ad  degenerationem  observavi: 

Particula  substantiae  degeneratae  scalpello  abrasa  atque  aqua  di- 
♦ 

luta,  microscopio  250es  amplificante  examinata,  mox  multa,  quae  et  Valenti- 
nus  vidit,  corpuscula  molecularia  et  globulorum  diversissimorum  agmina  ob- 
tulit. Amplificatione  majore  (450es  aucta)  adhibita,  multa  vidi  corpuscula 
ovalia,  paene  polygona,  nunquam  vero  angulis,  lateribusque  distinctis  prae- 
dita, plerumque  inter  spatium  tubulorum  uriniferorumy  quod  lamina  tenuissima 

excisa  observavi  — et  tela  cellulosa  circumclusa,  ita  ut,  quamquam  pro 
cellulis  habeam,  non  certam  constituam  sententiam.  Sanguinis  globulis  du- 
plo erant  majora,  opaca  et  colore  flavescente.  Valde  etiam  differebant  ab 
adipis  globulis,  quos  saepius  comparationis  causa  addidi.  Compressione  ad- 
hibita, mox  corpuscula  lacerabantur,  atque  magnam  globulorum  rotundorum 
effundebant  copiam.  Semper  locus,  ubi  lacerata  erant  atque  cavum  tegu- 
mentum, quod  restabat,  perspicua  erant.  Acido  acetico  adhibito,  eandem 
feci  observationem.  Globuli  effusi  erant  minimi,  modo  rotundi,  modo  ovales ; 
acidis  adhibitis  non  mutabantur. 

In  suspenso  relinquam,  num  tubuli  uriniferi  sint  degenerati,  nec  ne? 
quamquam  magis  priori  sententiae  me  addixerim.  Quonam  modo,  pyramides 
Malpighianae  alterius  renis  plane  fuerint  abolitae,  quod  statim  oculo  nudo 
cognoscebatur,  explicare  conabimur?  Tenuissima  lamina  substantiae  dege- 
neratae, microscopio  2,50es  amplificanti  submissa,  nunquam  tubulos  urinife- 
ros  tam  regulari  ordine,  quo,  si  lamina  partis  medullaris  renis  sani  est  ex- 
cisa, oculum  delectant,  sed  laceratos  et  quasi  abrasos  vidi. 

Graviter  initio  miratus  sum,  quod  corpuscula  illa  composita  inflam- 
matoria, a Glugio  descripta,  nunquam  invenerim.  Multis  perscrutationibus 
irritis,  denique  ea  vidi,  tam  destincta  quidem  forma,  ut  confundi  non  pos- 
sent: mororum  specie,  opaca,  haud  conspicua,  diametro  omnia  alia  corpus- 
cula superantia.  De  tegumento,  quod  Henle  est  suspicatus,  postea  lo- 
quamur. Et  compressione  et  reagentibus  adhibitis  eodem  modo,  ut  Gluge 
enarravit,  sese  habuere.  — Iisdem  in  locis,  quibus  haec  vidi  corpuscula, 
etiam  globulos  illos  puris  observavi,  quos  Wood(l)  et  Gueter  bock  (2) 
descripserunt  et  depingi  curarunt,  sed  hos  etiam  tam  parva  copia  inter  te- 
lam cellulosam  corpusculis  ovalibus  completam  sparsos,  ut  conjectare  au- 
sim,  et  hos  globulos  puris  et  corpuscula  inflammatoria  Glugii  non  ad  ve- 
ram renum  degenerationem  pertinere,  sed  fortuito  tantummodo  locali  et  se- 


(1)  De  puris  natura  atque  formatione.  Fig.  3. 

(2)  De  pure  et  granulatione.  Diss.  1837.  Fig.  1. 

queiiti  inflammatione  esse  producta.  Cujus  opinionis  etiam  testimonium  in 
eo  est,  quod  ambo  non  ubique,  sed  nonnullis  tantum  in  locis  renis  secundi 
observabantur. 

De  globulorum  sanguinis  degeneratione,  quam  Gluge  in  glomerulis 
observavit  Malpighianis,  nihil  addere  possum,  quia  nunquam  mihi  contigit, 
ut  lumen  arteriolarum  ad  debitam  perspicuitatem  amplificarem.  Hic  massam 
opacam,  illic  interstitia  vidi  pellucida,  nunquam  vero  singula  corpuscula, 
nunquam  eorum  formam.  — v 

Arterias  ipsas  credo  degeneratas,  sed  magis  coarctatione,  quam,  uti 
in  tubulis  uriniferis  est  observatum,  laceratione. 

Has  observationes,  si  cum  illis,  quibus  doctissimus  et  mihi  amicis- 
simus Hallmann  (1)  cirrhosin  hepatis  illustravit,  conferas,  verisimile  vide- 
tur, degenerationem  renum  morbo  Brightii  atque  cirrhosin  hepatis  unam 
eandemque  esse  degenerationem,  differentem  tantummodo  varia  cujusque  or- 
gani structura. 

§•  io. 

Quod  ad  disquisitionem  urinae  albuminosae  microscopicam  attinet, 
Gluge  etiam  primus  fuit,  qui  hac  de  re  disputavit.  Quae  detexit,  in  li- 
bris (2)  antea  nominatis  fusius  exposuit.  Paucis  verbis  ea  repetamus.  In 
urina  albuminosa  sine  colore  cruento  sub  microscopio  observare  licet  mas- 
sam granulorum  subtilissimorum,  quae,  si  albumen  superat,  agmina  formant 
cohaerentia,  quem  statum  etiam,  addito  acido-nitrico,  efficere  Gluge  potuit. 
Raro  inveniuntur  globuli  parvi,  pellucentes,  sanguinis  globulis  minores,  at- 
que crystalli  nonnullae;  rarius  majorem  vel  minorem  globulorum  puris  co- 
piam in  urina  animadvertit,  qui  diu  sine  magnitudinis  et  coloris  mutatione 
perdurarunt,  in  vitro  sedimentum  formantes. 

In  urina  albuminosa  et  cruenta  Gluge  nunquam  vidit  globulos  san- 

(1)  Hallmann,  de  cirrhosi  hepatis.  Diss.  inaug.  1839. 

(2)  Casper’s  Wochenschrift..  1837.38.  39.  Anatomische  Untersuchungen  S.  48. 

guinis;  deerant  etiam  globuli  subtilissimi,  et  colorem  tantummodo  flavescen- 
tem agminum  albuminis  observare  potuit.  In  albumine  adjectis  acidis  coa- 
gulato multas  vidit  maculas  parvas  nigricantes. 

Observationibus  microscopicis  pag.  48  — 49  has  disquisitiones  au- 
ctor affirmat,  pauca  tantum  addens:  Raro  se  vidisse  dicit  globulos  inflamma- 
torios compositos  in  urina;  fortasse  illa  granula  subtilia  rudimenta  globulo- 
rum compositorum  posse  haberi. 

§.  11. 

Contigit  mihi,  ut  urinam  duorum  morbo  Brightii  aegrotantium  sae- 
pius examinarem.  Quae  inveni,  haec  sunt : 

1.  lirina  turbida,  sanguinolenta,  albuminosa  et  parca  fuit.  Sub 
microscopio  4Q0es  amplificante  primo  haud  parvam  globulorum  sanguinis 
copiam  vidi,  ut,  Glugium  eos  non  vidisse,  valde  mirarer.  Magnus  erat 
numerus  granulorum  subtilium  Glugii,  quae  vero  non  granula,  sed,  cum 
nucleus  in  mediis  semper  observetur,  cellulas  epithelii  tubulorum  urinifero- 
rum,  quas  Bohm  (1)  optime  descripsit,  habeo.  Foliola  epithelii  partirn  so- 
litaria, partim  ad  majorem  superficiem  conjuncta  erant;  acidis  et  acetico  et 
nitrico,  quod  formam  attinet,  haud  mutabantur:  albumine  tantum  in  ramos 
quasi  coagulante  sunt  circumclusa  partimque  obtecta. 

Praeter  magnam  crystallorum  variae  formae  copiam  nihil  aliud  in 
hac  urina  inveni. 

Alter  aegrotus  urinam  turbidam,  pallentem,  copiosam,  albumiiiosain 
sine  colore  cruento,  mingebat. 

Epithelii  foliolis  et  crystallis  exceptis,  in  hac  observavi  corpuscula 
composita,  inflammatoria  Glugii,  quae,  quamquam  non  valde  numerosa, 
variis  tamen  diebus  vidi.  Et  hic  mihi  contigit,  ut  eorum  tegumentum,  quod 
Gluge  nunquam  vidit,  Henleus  vero  est  suspicatus,  perspicue  distingue- 

(1)  Die  kranke  Schleimhaut  in  der  asiatischen  Cholera.  Mikroskopisch  untersucht 
von  Bohm.  Tab,  I.  Fig.  XIV. 

rem.  Persuasum  habeo,  corpuscula  composita  esse  cellulas,  multis  nucleis 
praeditas.  Compressione  dissipantur,  ut  singuli  nuclei  atque  cava  restet 
cellula,  cujus  laminas  semper  tam  tenues  inveni,  ut  hoc  momentum  pro 
vera,  quod  a me  in  renibus  ipsis  non  sint  observatae,  haberem  causa. 

Semel  etiam  globulos  puris  vidi,  qui  maxime  a corpusculis  compo- 
sitis amplitudine  minore  distant.  Repetitis  disquisitionibus  nunquam  inveni. 

Quod  ad  rationem  urinae  albuminosae  chemicam  attinet,  ad  ea,  quae 
Bostock  et  Christison  explorarunt,  lectores  animum  attendant  velim. 

§.  12. 


Quae  observationes  paucae  et  tenues  si  cum  illis,  quas  Gluge  et 
Valent  i nus,  viri  ill.,  fecerunt,  ab  omni  parte  haud  consentiunt,  non  spero 
fore,  ut  eam  ob  causam  minus  verae  et  minus  diligenter  institutae  habeantur. 

Multa  iis,  qui  postea  degenerationem  indagare  conabuntur,  super- 
sunt: num  corpuscula  ovalia  sint  cellulae,  qualis  eorum  contenti  ratio  che- 
mica  sit  et  multa  alia  dirimenda  sunt,  quibus  illustrandis  tironis  vires  im- 
pares esse  solent. 


VITA. 

Cy arolus#  A dolphus  Hecht,  anno  MDCCCXVL  patre  dilectissimo  C a- 
rolo,  mercatore,  matre  carissima  Joanna,  e gente  Kuhn,  quos  optima 
valetudine  mihi  servavit  Deus  O.  M.,  Sundiae  natus  et  fidei  evangelicae  ad- 
dictus sum. 

Primis  litterarum  elementis  imbutus  per  duodecim  annorum  tempus 
gymnasium  frequentavi  Sundense,  quod  directore  Cei.  Nizze  adhuc  floret. 
Autumno  anni  MDCCCXXXV.,  testimonio  maturitatis  ornatus,  scholam  reli- 
qui, et  in  civium  academicorum  almae  universitatis  Beroiinensis  numerum  ab 
111.  Busch,  tum  temporis  Rectore  Magnifico,  adscriptus  nomen  professus  sum 
apud  111.  Mulier,  t.  t.  gratiosae  medicorum  facultatis  Decanum  Spectabilem. 

Per  tria  semestria  hisce  interfui  lectionibus:  Cei.  Trendelenburg 
de  logice;  Cei.  Erdmann  de  immortalitate  animi;  111.  Hotho  de  aesthe- 
tice  et  de  scriptis  Lessingii,  Goethii  et  Schilleri;  Cei.  Burmeister  de 
historia  naturali;  111.  Kunth  de  rebus  botanicis;  111.  Mitscherlich  de 
chemia;  111.  Kluge  de  entomologia;  Cei.  Wiegmann  de  molluscis  et 
zoophytis;  111.  Hecker  de  eucyclopaedia  et  methodologia  medica;  111. 

Schlemm  de  osteologia  atque  de  anatomia  organorum  sensuum;  IIJ.  Muel- 
ler  de  anatomia  hominis,  de  anatomia  organorum  sensuum,  de  physiologia, 
de  physiologia  generationis  et  de  anatomia  comparata.  I11  arte  cadavera 
rite  secandi  duces  mihi  fuerunt  111.  Mu  e lier  et  111.  Schlemm.  Scholis 
porro  interfui  Exp.  Mitscherlich  jun.  de  materia  medica;  Cei.  Ehren- 
berg  de  physiologia  infusoriorum  et  Exp.  I dei  er  de  anthropologia  medifea. 

Verno  tempore  anui  MDCCCXXXVII.  Bonnam  adii,  ubi  Rector 
t.  t.  magnificus  III.  Wutzer  ine  recepit  et  Decanus  t.  t.  ordinis  medici  III. 
Naumann  nomen  albo  inscripsit.  Praeceptoribus  ibi  usus  sum:  111.  Nau- 
m a nn  de  pathologia  generali  et  de  semiotice;  111.  Wutzer  de  anatomia 
chirurgica;  111.  Goldfuss  de  historia  naturali  mammalium;  III.  Bischoff 
de  zoochemia,  II!.  Noeggerath  de  rebus  geognosticis. 

Autumno  ejusdem  anui  Berolinum  reversus  Rectore  Magnifico  111. 
Boeckh,  Decanus  Spectabilis  111.  Wagner  nomen  meum  in  facultatis 
medicae  album  inscripsit.  Haece  audivi  lectiones. 

Cei.  Ehrenberg  iterum  per  annum  de  infusoriis;  Exp.  Erich- 
son  de  entomologia;  Cei.  C as  per  de  pathologia  et  therapia  speciali,  nec 
non  de  medicina  forensi;  111.  Mulier  de  anatomia  pathologica;  111.  Jung- 
ken  de  chirurgia;  III.  Busch  de  arte  obstetricia;  Cei.  Romberg  de  ner- 
vorum morbis.  Praeterea  haecce  frequentavi  instituta  clinica  et  auscul- 
tando et  practicando;  Cei.  Wolff  clinicum  medicum  ter;  Cei.  Barez  cli- 
nicum paediatricum  bis;  111.  de  Graefe  clinicum  chirurgicum  bis;  111. 
Wagner  clinicum  medicum.  In  operationibus  instituendis  ophthalmiatricis 
dux  mihi  fuit  Exp.  Angelstein. 

Omnibus  his  viris  honoratissimis  maximas  debeo  gratiasl  Viro  Cei. 
Froriep,  qui  summa  cum  liberalitate  et  humanitate  inicroscopii  usum  mihi 
suppeditavit,  haud  minus  gratias  ago  quam  maximas. 

Tentaminibus  et  philosophico  et  medico,  nec  non  examine  rigoroso 
absolutis,  spero  fore,  ut  dissertatione  thesibusque  publice  defensis,  summi 
in  medicina  et  chirurgia  honores  in  me  conferantur. 

THESES. 

1.  Omne  vivum  ex  ovo. 

2.  Natura  animalium,  quae  vocatur  instinctus,  eadem,  quam  hominis  ratio 
est  habenda  facultas. 

3.  Omnia  animalia  eodem  organisationis  systematum  numero  gaudent. 

4.  Usus  plumbi  internus  valde  noxius  est  et  timendus. 

5.  Delirium  tremens  vetat  venaesectiones. 

6.  Exstat  apoplexia  serosa  sine  cerebri  mollitie. 

7.  Nulla  scabiei  metastasis. 

8.  In  morbis  inflammatoriis  pulsu  statuitur  prognosis. 


